text: Marsyas
  
  publiceret: 2020-12-14 16:29:39+01:00
  Marsyas er i græsk mytologi en satyr eller silen, der opfandt den græske "fløjte". Ifølge en anden version samlede Marsyas den op efter dens opfinder Athena, der fandt den uklædelig at spille på, fordi hendes kinder udspiledes under spillet.
  I overmod udfordrede Marsyas den lyrespillende Apollon til en musikkonkurrence, men tabte, og for at statuere et eksempel flåede Apollon Marsyas levende. Marsyas' skæbne er et yndet motiv i klassisk og nyere kunst.